C 217/4
HU
Az Európai Unió Hivatalos Lapja
2022.6.1.
(7)
2022. február 16-án és 2022.
március 7-én kelt levelében Németország nemzeti kiosztási táblájának módosításairól értesítette a Bizottságot.
A DE-485, a DE-486, a DE-202664, a DE-202665 és a DE-202667 létesítmény egyesült a DE-410 létesítménnyel.
A tevékenységek összevonására a DE-410 létesítmény keretében került sor, míg a DE-485, a DE-486, a DE-202664, a DE-202665 és a DE-202667 létesítmény a bejelentés szerint teljes mértékben beszüntette a tevékenységét.
Németország hibákat fedezett fel a DE-460 és a DE-461 létesítmény létesítményrészeinek múltbeli tevékenységi szintjére vonatkozó számítások tekintetében, és javította őket.
A DE-1726 létesítmény esetében módosult az üvegházhatású gázok kibocsátására vonatkozó engedély hatóköre, ami az említett létesítményhez tartozó létesítményrész tevékenységi szintjének növekedéséhez vezetett.
A DE-1126 létesítmény státusza a villamosenergia-termelés szempontjából helyesbítésre került, így e létesítmény immár villamosenergia-termelőnek minősül.
A DE-3597 létesítmény esetében Németország javította a villamosenergiára vonatkozó átváltási tényezőt.
(8)
2022. február 22-én kelt levelében Görögország nemzeti kiosztási táblájának módosításairól értesítette a Bizottságot.
A GR-205354 létesítmény esetében az eredeti nemzeti kiosztási táblában helytelenül szerepel a kibocsátásiegység-forgalmi jegyzékben vezetett számla szerinti azonosító szám.
Az új állandó szám a GR-64 azonosító szám helyébe lép.
(9)
2022. március 10-én kelt levelében Franciaország nemzeti kiosztási táblájának módosításairól értesítette a Bizottságot.
Az FR-205923 létesítmény egyesült az FR-206056 létesítménnyel.
A tevékenységek összevonására az FR-206056 létesítmény keretében került sor, míg az FR-205923 létesítmény a bejelentés szerint teljes mértékben beszüntette a tevékenységét.
Az eredeti nemzeti kiosztási táblában az FR-216100 létesítménynek a kibocsátá­ siegység-forgalmi jegyzékben vezetett számla szerinti ideiglenes azonosító száma szerepel.
Franciaország bejelentette az új állandó azonosító számot.
Az FR-475 és az FR-67 létesítmény esetében javításra kerültek a nemzeti végrehajtási intézkedésekhez kapcsolódó adatok helytelen változatából eredő hibák.
Franciaország kiigazította az FR-205864 létesítmény létesítményrész-felosztását, aminek nyomán csökkent a létesítmény számára kiosztott kibocsátási egységek mennyisége.
Az FR-111 létesítmény által exportált hő mennyisége kiigazításra került, ezért ez a létesítmény már nem jogosult ingyenes kibocsátási egységekre.
(10)
2022. február 4-én kelt levelében Hollandia nemzeti kiosztási táblájának módosításairól értesítette a Bizottságot.
Az NL-83 létesítmény testlinert és hullám-alappapírt előállító létesítményrészének, valamint visszanyert papírból származó cellulózt előállító létesítményrészének múltbeli tevékenységi szintjére vonatkozó számításokba a nedvességtartalom helytelen normalizálása miatt hibák csúsztak, amelyeket Hollandia kijavított.
Az NL-86 létesítmény bevont kartont előállító létesítményrészének múltbeli tevékenységi szintjére vonatkozó számításokban a nedvességtartalom helytelen normalizálása miatt előforduló hibák ugyancsak javításra kerültek.
(11)
2022. január 20-án kelt levelében Ausztria nemzeti kiosztási táblájának módosításairól értesítette a Bizottságot.
Az AT-60 létesítmény státusza a villamosenergia-termelés szempontjából helyesbítésre került, így e létesítmény immár nem minősül villamosenergia-termelőnek.
(12)
2022. március 11-én kelt levelében Lengyelország nemzeti kiosztási táblájának kiigazításáról értesítette a Bizottságot.
A tagállam orvosolta a PL-31, a PL-861 és a PL-203089 létesítmény hőáramlási adatainak hiányosságait, továbbá a PL-203089 létesítmény esetében egy eredetileg hiányzó tüzelőanyag-referenciaérték szerinti létesítményrésszel, a PL-31 létesítmény esetében pedig egy hő-referenciaérték szerinti létesítményrésszel egészítette ki kiosztási tábláját.
(13)
2022. március 4-én kelt levelében Románia nemzeti kiosztási táblájának módosításairól értesítette a Bizottságot.
A tagállam az RO-9 létesítmény tekintetében kiigazította a termelt hő kibocsátásáthelyezési kockázatnak kitett és annak nem kitett létesítményrészek szerinti felosztását.
(14)
2022. március 2-án kelt levelében Finnország nemzeti kiosztási táblájának módosításairól értesítette a Bizottságot.
Az FI-496 létesítmény létesítményrészének múltbeli tevékenységi szintjére vonatkozó számításokba hiba csúszott, amelyet Finnország javított.
Emellett kijavította az FI-407 létesítményben a hő és a tüzelőanyag hozzárendelése tekintetében feltárt hibákat is.
(15)
2021. november 22-én kelt levelében Svédország nemzeti kiosztási táblájának kiigazításairól értesítette a Bizottságot.
Az SE-350 létesítményhez kapcsolódó kiigazítások a villamosenergia-fogyasztás tekintetében bejelentett, a villamosenergiára vonatkozó átváltási tényező kiszámításához használt értékeket érintik.
Az SE-426 létesítményre vonatkozó kiigazítások a propiléngyártás CWT-értékeinek meghatározásával kapcsolatos hibákat érintik.
Ami az SE-428 létesítményt illeti, az üzemeltető a bevonat nélküli kartont nem légszáraz tonnában megadott (6 % nedvességtartalmú) egységekben, hanem 1,2–1,4 %-os nedvességtartalmú, bevonat nélküli kartonként jelentette be.
Az SE-812 létesítményt illetően a villamosenergia-termelés meglétét tévesen „hamisként” jelentették, miközben annak „igaznak” kell lennie.
(16)
A megküldött nemzeti kiosztási táblák megfelelnek a 2003/87/EK irányelvnek, az (EU) 2019/331 felhatalmazáson alapuló rendeletnek és az (EU) 2021/355 határozatnak,